# Jules Simon

Jules François Simon Suisse anvet Jules Simon, bet ganet en Oriant d'ar 27 pe d'an 28 a viz Kerzu 1814 hag aet d'an Anaon e Pariz d'an 8 a viz Even 1896, a oa ur prederour (agregad ha doktor), ur c'helenner hag ur politikour gall. Stourm a reas a-enep politikerezh Jules Ferry ha menoioù Georges Boulanger.
Studiañ a reas e skolaj Gwened ha diwezhatoc'h er Skol-vistri. Mont a reas da gelenner war ar brederouriezh e Caen ha Versailles. Pedet e voe neuze gant Victor Cousin, hag a oa bet e gelenner, da eilañ anezhañ er Skol-vistri ha goude-se er Sorbonne (betek 1851 ma voe digarget).
Kannad e voe e 1848, 1849, 1863 hag addilennet e 1869. Adalek ar 4 a viz Gwengolo 1870 betek an 18 a viz Mae 1873 e voe Ministr an Deskadurezh Publik, ar C'hredennoù hag an Arzoù-Kaer. Anvet e voe da senedour e vuhez-pad d'ar 16 a viz Kerzu 1875, er memes devezh ma voe dilennet d'an Académie Française. Adalek an 12 a viz Kerzu 1876 betek ar 16 a viz Mae 1877 e voe Penn Kuzul ar Vinistred ha Ministr an Diabarzh. D'ar 16 a viz Mae 1877 e lakaas Mac-Mahon anezhañ da reiñ e zilez.
Skrivañ a reas meur a levr ha meur a brezegenn ha meur a bennad e meur a gazetenn ivez, en o zouez Le Siècle, Le Gaulois, Le Matin, Le Temps.

## Enorioù ha medalennoù

* Marc'hegour al Lejion a Enor, 1845
* Ezel eus an Académie des sciences morales et politiques, 1863
* Prezidant ar Société des gens de lettres, 1868
* Ezel eus an Académie Française e plas Charles de Rémusat, 1875, degemeret d'an 22 a viz Even 1876 gant Charles de Viel-Castel.
Dougañ a ra e anv: ur skolaj e Gwened, ur skol-vamm hag ur skol kentañ derez e Sant-Nazer, div skol e Bro C'hall (Lille ha Montpellier), ur straed e Roazhon ha peder straed e Bro C'hall.
Ur vedalenn en enor dezhañ a c'heller gwelet e skolaj Gwened, un delwenn war blasenn ar Guatemala e Pariz.

## Arroudennoù

* Le peuple qui a les meilleures écoles est le premier peuple. S'il ne l'est pas aujourd'hui, il le sera demain.
* Je suis profondément républicain et résolument conservateur.

## Un nebeud oberennoù

* 1839: De Deo Aristotelis diatribe philosophica
* 1839: Du commentaire de Proclus sur le Timée de Platon
* 1840: Études sur la théodicée de Platon et d’Aristote
* 1844: Histoire de l’école d’Alexandrie, 2 levr
* 1846: Manuel de philosophie à l’usage des collèges
* 1849: L’Université
* 1853: La mort de Socrate
* 1854: Le Devoir
* 1856: La religion naturelle
* 1857: La liberté de conscience
* 1859: La Liberté, 2 levr
* 1861: L’Ouvrière
* 1864: L’École
* 1864: L’instruction populaire en France, gant an aot. Carnot ha Havin
* 1866: Le Travail
* 1867: L’ouvrier de huit ans
* 1868: La politique radicale
* 1869: La Famille
* 1869: La peine de mort
* 1870: La liberté de penser
* 1870: Le libre échange
* 1873: L’instruction gratuite et obligatoire
* 1874: La réforme de l’enseignement secondaire. Souvenirs du 4 septembre, I : Origine et * chute du Second Empire. II : Le gouvernement de la Défense nationale
* 1878: Le gouvernement de M. Thiers, 2 levr
* 1880: Le livre du petit citoyen
* 1881: Trois condamnés à mort
* 1883: Dieu, Patrie, Liberté
* 1884: Une académie sous le Directoire
* 1885: Thiers, Guizot, Rémusat
* 1887: Nos hommes d’État
* 1887: Victor Cousin
* 1888: Opinions et discours
* 1889: Le Journal des Débats sous la Restauration
* 1889: Mémoires des autres
* 1891: Colas, Colasse et Colette
* 1891: La femme du XXe siècle, gant e vab Gustave Simon
* 1891: Nouveaux mémoires des autres
* 1893: Notices et portraits
* 1896: Quatre portraits : Lamartine, le cardinal Lavigerie, Ernest Renan, l’empereur Guillaume
* 1897: Derniers mémoires des autres, goude e varv
* 1901: Souvenir, 2 levr, goude e varv

## Pennadoù kar

Penn Kuzul ar Vinistred (Bro-C'hall)

## Liammoù diavaez

* Académie Française: Jules Simon